李星熲

李星熲，真名李洛鈞，用過藝名唐詩勁、詩勁，係香港女演員、YouTuber，2015到2021年做過《100毛》美術部平面設計師同毛記電視旗下藝員，依家係自由身藝人。

簡歷 
李星熲係獨生女，細個喺樂富、馬頭涌嗰頭大，1999到2012年曾經喺馬頭涌官立小學同新亞中學讀書，2014年12月攞埋香港知專設計學院傳意設計學系嘅視覺傳意高級文憑。佢畢業之後就去香港迪士尼樂園做咗兩個月，2015年初加入《100毛》美術部，嗰陣主要負責平面設計；後來公司旗下嘅毛記電視唔夠人做幕前，所以被安排客串出鏡。2016年1月，佢喺《第一屆十大勁曲金曲分獎典禮》做過分獎小姐，直到《萬千呃like賀台慶》舉行嗰時先用化名「唐詩勁」演出，跟住做埋毛記電視偽員，開始用「詩人主播」造型主持《六點半左右新聞報道》，出名喺節目裏面拋書包。

李星熲除咗做主播，亦都參與過好多原創節目：《處旅行》、《愛護同事協會》、《毛記演偽人協會》等。2018年3月起，佢同男朋友王啟豪一齊搞 YouTube 頻道「智將情侶 ♥ Cherry Kyle」，2020年7月重一齊參加 ViuTV 真人騷節目《調教你男友》。2021年5月中，佢希望轉吓工作環境同搵多啲機會，所以繼同事王雍泰離巢之後，決定離開《100毛》兼毛記電視，又改一個新藝名「李星熲」，諗住向電視、電影方面發展。

演出作品

電視節目

網上節目

星熲
香港YouTuber
香港女演員
香港電視節目主持人
毛記電視人物
馬頭涌官立小學舊生
新亞中學舊生
香港知專設計學院舊生